Қарағанды облысында 163 сыныптың оқушылары карантинде
DATE: 10:18, 06 Қараша 2021 | GMT +5
TITLE: Қарағанды облысында 163 сыныптың оқушылары карантинде
URL: https://kaz.inform.kz/news/karagandy-oblysynda-163-synyptyn-okushylary-karantinde_a3858612/
META: DATE: 10:18, 06 Қараша 2021 | GMT +5
TOTAL WORDS: 144
AUTHOR(S):
TEXT: Оқушылардың дәстүрлі оқу форматына көшуіне байланысты Қарағанды облысында балалар мен жасөспірімдер арасында COVID-19 шалдығу артқаны байқалды. Аймақ бойынша індетті жұқтыру жағдайларының 20% астамы – 18 жасқа дейінгі балалар. Облыстың бас санитарлық дәрігерінің айтуынша, жаңа оқу жылы басталғалы мектеп оқушылары арасында вирус жұқтырғандардың үлесі 0, 9% құрады. «Бір инкубациялық кезеңде сыныптардың 30% астамында вирус жұқтыру тіркелгенін ескере отырып, 13 мектепте 1-ші ауысым карантинге жіберілді. Бірақ қазір барлық ауысымдар штаттық оқыту форматына оралды. 5 қарашадағы жағдай бойынша, облыста 163 сынып карантинде қалып отыр. Қабылданған эпидемияға қарсы және алдын алу шаралары білім беру ұйымдарында эпидемиологиялық процесті тұрақтандыруды қамтамасыз етті. Сонымен қатар, егер 21-27 қазан аралығында оқушылар арасында орташа тәуліктік аурушаңдық тәулігіне 20 адамды құраса, соңғы аптада тек 16 жаңа жағдай тіркелді», - деді Юрий Залыгин. Айта кетейік, бір оқушыда коронавирус анықталған жағдайда бүкіл сынып үй карантиніне жіберіледі. Ал дәл сол ұжымда жаңа жағдайлар анықталса, оқшаулау кезеңі ұзартылады
